<classify> Taarifa kwa vyombo vya habari iliyotolewa na Msama Dar es Salaam jana ilieleza kuwa yeye ni mlezi wa wasanii wote wa muziki wa Injili na kwa sababu hiyo amekuwa akishirikiana nao kwa karibu.Nimekuwa nikipokea malalamiko mengi kutoka kwa baadhi ya wachungaji kwamba pengine namzuia Rose Muhando katika matamasha wanayomualika halafu hatokei, naomba watumishi wa Mungu wanielewe katika hili, sipokei mialiko wala simzuii Rose.Mimi ninapokuwa na matamasha namualika kama wafanyavyo wengine, namlipa kiasi cha fedha anachotaka na hakuna zaidi, hivyo mimi sio Meneja wake, alisema Msama katika taarifa hiyo na kuongeza kuwa: Agosti mwaka huu, kampuni yangu ilidhamini uzinduzi wa albamu yake ya Kamata Pindo la Yesu, haikuwa na maana kwamba ni Meneja wake.Nilimualika uzinduzi wa albamu ya Uko Hapa ya msanii John Lissu Oktoba mwaka huu, nilimlipa fedha lakini hakutokea... Pia wiki iliyopita nilikuwa na Tamasha la Krismasi tulikubaliana aje katika maonesho hayo, lakini hakutokea na tulishamlipa, alisema Msama.Alieleza kuwa hana tatizo na mwimbaji huyo, wala hana ugomvi naye, lakini amekuwa akipata taabu kutoka kwa baadhi ya wachungaji pale Rose anapoalikwa halafu hatokei na inaonekana yeye ndiye amemzuia.Sijawahi kupokea mialiko kwa niaba ya Rose, kila kitu anafanya mwenyewe, hivyo ni vyema wadau wakafahamu hilo, alisema Msama. Pia Msama alikana kuhusiana na madai ya Rose kutumia dawa za kulevya na kusisitiza kuwa hajawahi kumuona akijidunga na kama ikiwa ni kweli basi hayo pia ni masuala yake binafsi.Baadhi ya vyombo vya habari vinaandika ni mjamzito, nafikiri pia hayo ni mambo yake binafsi yule ni mtu mzima na mwenye kujielewa, alisema Msama.Baadhi ya albamu zilizompa umaarufu Rose ni Uwe Macho, Nyota ya Ajabu Zawadi ya Krismasi, Jipange Sawasawa, Kitimutimu, Mungu Anacheka na Wololo na Kamata Pindo la Yesu ambayo ni ya hivi karibuni.  <topic>: michezo 